CELEX: 32020Y0914(01)
Language: hu
Date: 2020-08-17 00:00:00
Title: Az Európai Rendszerkockázati Testület Határozata (2020. augusztus 17.) az Európai Rendszerkockázati Testület adatvédelmi tisztviselőjének kinevezéséről (ERKT/2020/11) 2020/C 303/04

14.9.2020   
               
               
                  HU
               
               
                  Az Európai Unió Hivatalos Lapja
               
               
                  C 303/5
               
            
         AZ EURÓPAI RENDSZERKOCKÁZATI TESTÜLET HATÁROZATA
         (2020. augusztus 17.)
         az Európai Rendszerkockázati Testület adatvédelmi tisztviselőjének kinevezéséről
         (ERKT/2020/11)
         (2020/C 303/04)
         AZ EURÓPAI RENDSZERKOCKÁZATI TESTÜLET IGAZGATÓTANÁCSA,
         tekintettel az Európai Unió működéséről szóló szerződésre,
         tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1),
         tekintettel a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendeletre (2) és különösen annak 43. cikkére,
         tekintettel az Európai Rendszerkockázati Testületnél az adatvédelemmel kapcsolatos végrehajtási szabályokról szóló, 2012. július 13-i ERKT/2012/1 európai rendszerkockázati testületi határozatra (3) és különösen annak 3. cikkére,
         tekintettel az Európai Központi Banknál az adatvédelemmel kapcsolatos végrehajtási szabályok elfogadásáról és az EKB/2007/1 határozat hatályon kívül helyezéséről szóló, 2020. május 5-i (EU) 2020/655 európai központi banki határozatra (EKB/2020/28) (4) és különösen annak 3. cikke (5) bekezdésére,
         mivel:
         
                     (1)
                  
                  
                     Az Európai Rendszerkockázati Testület (ERKT) Igazgatótanácsa 2019. július 30-án elfogadta az ERKT/2019/17 európai rendszerkockázati testületi határozatot (5), amellyel a 2024. július 31-ig tartó időszakra kinevezte Evanthia Chatziliasit az ERKT adatvédelmi tisztviselőjeként.
                  
               
                     (2)
                  
                  
                     Evanthia Chatziliasi kérésére hivatali ideje 2020. augusztus 31-ével véget ér. Ezért az ERKT adatvédelmi tisztviselői pozíciójában 2020. szeptember 1-jétől ki kell nevezni az utódját.
                  
               
                     (3)
                  
                  
                     Az (EU) 2018/1725 rendelet 43. cikkének (2) bekezdésével összhangban az Európai Központi Bank (EKB) adatvédelmi tisztviselője jelenleg az ERKT adatvédelmi tisztviselőjeként is eljár.
                  
               
                     (4)
                  
                  
                     2020. július 21-én az EKB Igazgatósága 2020. szeptember 1-jétől kezdődően 2023. augusztus 31-éig kinevezte Maarten Damant Evanthia Chatziliasi utódjaként az EKB adatvédelmi tisztviselői pozíciójába.
                  
               
                     (5)
                  
                  
                     A 2020. november 1-jétől alkalmazandó (EU) 2020/655 határozat (EKB/2020/28) 3. cikkének (5) bekezdése értelmében az ERKT kérésére az EKB adatvédelmi tisztviselője feljogosítható arra, hogy az (EU) 2018/1725 rendelet 45. cikkében meghatározott feladatokat az ERKT vonatkozásában is ellássa. A hatékonyság érdekében és a korábbi gyakorlatnak megfelelően az ERKT Igazgatótanácsa úgy véli, hogy elő kell terjeszteni ezt a kérést,
                  
               ELFOGADTA EZT A HATÁROZATOT:
         
            1. cikk
            Az Európai Rendszerkockázati Testület adatvédelmi tisztviselőjének kinevezése
            Maarten Daman kinevezésre kerül az Európai Rendszerkockázati Testület (ERKT) adatvédelmi tesztviselőjeként 2020. szeptember 1-jétől kezdődően 2023. augusztus 31-éig az Európai Központi Bank (EKB) személyzetének tagjaként és adatvédelmi tesztviselőjeként.
         
         
            2. cikk
            Az (EU) 2020/655 határozat (EKB/2020/28) 3. cikkének (5) bekezdése szerinti felhatalmazás iránti kérelem
            Az (EU) 2020/655 határozat (EKB/2020/28) 3. cikkének (5) bekezdése értelmében az ERKT kéri a 2020. november 1-jét követően az EKB által kinevezett adatvédelmi tisztviselők felhatalmazását arra, hogy az (EU) 2018/1725 rendelet 45. cikkében meghatározott feladatokat az ERKT vonatkozásában is ellássák.
         
         
            3. cikk
            Hatálybalépés
            Ez a határozat 2020. augusztus 17-én lép hatályba.
         
         
            Kelt Frankfurt am Mainban, 2020. augusztus 17-én.
            
               
                  az ERKT titkárságának vezetője
               
               
                  az ERKT igazgatótanácsa nevében
               
               Francesco MAZZAFERRO
            
         
         
            (1)  HL L 331., 2010.12.15., 1. o.
         
         
            (2)  HL L 295., 2018.11.21., 39. o.
         
         
            (3)  HL C 286., 2012.9.22., 16. o.
         
         
            (4)  HL L 152., 2020.5.15., 13. o.
         
         
            (5)  Az Európai Rendszerkockázati Testület ERKT/2019/17 határozata (2019. július 30.) az Európai Rendszerkockázati Testület adatvédelmi tisztviselőjének kinevezéséről (HL C 344., 2019.10.11., 3. o.).